pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รองนายกฯ สุพัฒนพงษ์ฯ ย้ำความร่วมมือไทย-ฝรั่งเศส พร้อมผลักดันการค้าการลงทุน และความร่วมมือด้านพลังงาน
วันพุธที่ 23 มิถุนายน 2564
รองนายกฯ สุพัฒนพงษ์ฯ ย้ําความร่วมมือไทย-ฝรั่งเศส พร้อมผลักดันการค้าการลงทุน และความร่วมมือด้านพลังงาน
รองนายกฯ สุพัฒนพงษ์ฯ ย้ําความร่วมมือไทย-ฝรั่งเศส พร้อมผลักดันการค้าการลงทุน และความร่วมมือด้านพลังงาน
วันนี้ (23 มิถุนายน 2564) เวลา 09.30 น. นายตีแยรี มาตู (H.E. Mr. Thierry Mathou) เอกอัครราชทูตสาธารณรัฐฝรั่งเศสประจําประเทศไทย เข้าเยี่ยมคารวะ นายสุพัฒนพงษ์ พันธ์มีเชาวน์ รองนายกรัฐมนตรีและรัฐมนตรีว่าการกระทรวงพลังงาน ในโอกาสเข้ารับหน้าที่ ผ่านระบบ Video Conference สรุปสาระสําคัญ ดังนี้
รองนายกรัฐมนตรีกล่าวต้อนรับและแสดงความยินดีกับเอกอัครราชทูตฝรั่งเศสฯ ในโอกาสเข้ารับหน้าที่อย่างเป็นทางการ ชื่นชมการทํางานของเอกอัครราชทูตฯ ในการส่งเสริมความสัมพันธ์ไทย-ฝรั่งเศสอย่างแข็งขัน และเชื่อมั่นว่าภายใต้การดํารงตําแหน่งของเอกอัครราชทูตฯ จะสามารถขับเคลื่อนความสัมพันธ์ไทย-ฝรั่งเศส ที่ดําเนินมาอย่างมีพลวัตกว่า 165 ปี ไปสู่การเป็นหุ้นส่วนทางยุทธศาสตร์ระหว่างกัน ทั้งนี้ รัฐบาลไทยพร้อมให้ความร่วมมือในการปฏิบัติหน้าที่ของเอกอัครราชทูตฯ อย่างเต็มที่ ตลอดจน เห็นควรส่งเสริมความร่วมมือในสาขาที่ทั้งสองฝ่ายมีศักยภาพให้เกิดผลเป็นรูปธรรม
เอกอัครราชทูตฯ กล่าวขอบคุณรองนายกรัฐมนตรีที่สละเวลาให้เข้าพบและเป็นเกียรติอย่างยิ่งที่ได้ดํารงตําแหน่งเอกอัครราชทูตประจําประเทศไทย ชื่นชมความสัมพันธ์ระหว่างไทยกับฝรั่งเศสที่มีมาอย่างยาวนาน โดยยินดีสานต่อและส่งเสริมความสัมพันธ์ระหว่างกันให้ใกล้ชิดมากขึ้นในทุกมิติ เอกอัครราชทูตฝรั่งเศส เชื่อมั่นและพร้อมสนับสนุนการลงทุนของภาคเอกชนฝรั่งเศสในประเทศไทยที่มีมาอย่างต่อเนื่องยาวนาน ภาคเอกชนฝรั่งเศสให้ความสนใจลงทุนในเขต EEC ผ่านกลุ่มอุตสาหกรรมต่าง ๆ เช่น อุตสาหกรรมโลจิสติกส์ ตลอดจนการลงทุนที่สอดคล้องกับแนวทางการพัฒนาเศรษฐกิจอย่างยั่งยืนของไทยหรือ BCG
ทั้งสองฝ่ายได้หารือเพื่อความร่วมมือด้านพลังงาน ไทยสนับสนุนให้เอกชนฝรั่งเศสลงทุนด้านพลังงานในประเทศไทย ซึ่งเป็นด้านที่ฝรั่งเศสมีศักยภาพ รวมทั้ง ได้หารือเกี่ยวกับโครงการไฟฟ้าน้ําเทิน 2 ที่เป็นโครงการโรงไฟฟ้าพลังน้ําภายใต้ความร่วมมือกับไทย-ฝรั่งเศส และลาว มุ่งสู่การเป็นสังคมที่ใช้พลังงานสะอาด เป็นมิตรต่อสิ่งแวดล้อม มีความมั่นคงทางด้านพลังงาน และเพิ่มความสามารถในการแข่งขันเพื่ออนาคตด้านพลังงานที่ยั่งยืน
โอกาสนี้ ทั้งสองฝ่ายยังได้แลกเปลี่ยนความคิดเห็นเรื่อง การเปลี่ยนแปลงสภาพภูมิอากาศ ซึ่งรองนายกรัฐมนตรีกล่าว ไทยพยายามมุ่งสู่ความเป็นกลางทางคาร์บอน การลดการปล่อยก๊าซเรือนกระจก ส่งเสริมการใช้พลังงานสะอาด อาทิ พลังงานจากแสงอาทิตย์ ไทยจึงยินดีดําเนินการร่วมกับภาครัฐและเอกชนของฝรั่งเศสในรูปแบบต่างๆ อาทิ สํานักงานเพื่อการพัฒนาแห่งสาธารณรัฐฝรั่งเศส (AFD) เพื่อแลกเปลี่ยนองค์ความรู้และประสบการณ์ระหว่างกัน และสนับสนุนการลงทุนในพลังงานทดแทนและพลังงานสะอาด เพื่อลดมลสารช่วงชีวิตสั้นและบรรลุเป้าหมายการพัฒนาที่ยั่งยืน ตลอดจน พร้อมสนับสนุนความร่วมมือในการผลิตไฟฟ้าเข้าสู่ระบบซื้อขายสิทธิในการปล่อยก๊าซเรือนกระจกระหว่างทั้งสองประเทศ ภายใต้โครงการ Clean Energy Transition Programme (CETP) และการจัดทํา Roadmap ด้านพลังงานต่างๆ ในอนาคต
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 11 กรกฎาคม 2564 พนักงานติดเชื้อไวรัส COVID-19 จำนวน 8 ราย
วันอาทิตย์ที่ 11 กรกฎาคม 2564
ประกาศ ขสมก. ประจําวันที่ 11 กรกฎาคม 2564 พนักงานติดเชื้อไวรัส COVID-19 จํานวน 8 ราย
ประกาศ ขสมก. ประจําวันที่ 11 กรกฎาคม 2564 พนักงานติดเชื้อไวรัส COVID-19 จํานวน 8 ราย
1) พนักงานเก็บค่าโดยสารรถปรับอากาศ สาย 73 ก เขตการเดินรถที่ 8
2) พนักงานเก็บค่าโดยสารรถธรรมดา สาย 22 เขตการเดินรถที่ 2
3) พนักงานเก็บค่าโดยสารรถปรับอากาศ สาย 138 เขตการเดินรถที่ 5
4) พนักงานขับรถโดยสารปรับอากาศ สาย 84 เขตการเดินรถที่ 6
5) พนักงานขับรถโดยสารปรับอากาศ สาย 556 เขตการเดินรถที่ 6
6) พนักงานขับรถโดยสารธรรมดา สาย 195 เขตการเดินรถที่ 4
7) พนักงานขับรถโดยสารปรับอากาศ สาย 509 เขตการเดินรถที่ 6
8) พนักงานบัญชีค่าโดยสาร เขตการเดินรถที่ 4 เขตการเดินรถที่ 4
รัฐบาลไทย-ข่าวทำเนียบรัฐบาล-“กยศ.และราชวิทยาลัยจุฬาภรณ์ ร่วมเพิ่มโอกาสทางการศึกษา”
วันเสาร์ที่ 23 กรกฎาคม 2565
“กยศ.และราชวิทยาลัยจุฬาภรณ์ ร่วมเพิ่มโอกาสทางการศึกษา”
กยศ. และราชวิทยาลัยจุฬาภรณ์ ร่วมลงนามบันทึกข้อตกลงว่าด้วยการเข้าร่วมดําเนินงานกับกองทุนเงินให้กู้ยืมเพื่อการศึกษาเพื่อเพิ่มโอกาสในการศึกษา และส่งเสริมการผลิตบุคลากรด้านการแพทย์และการสาธารณสุขที่ยังขาดแคลน พร้อมขับเคลื่อนการพัฒนาประเทศและสังคม
วันนี้ (22 กรกฎาคม 2565) กองทุนเงินให้กู้ยืมเพื่อการศึกษา (กยศ.) และราชวิทยาลัยจุฬาภรณ์ ร่วมลงนามบันทึกข้อตกลง เพื่อเข้าร่วมดําเนินงานกับกองทุนเงินให้กู้ยืมเพื่อการศึกษา ตามระเบียบคณะกรรมการกองทุนเงินให้กู้ยืมเพื่อการศึกษาว่าด้วยหลักเกณฑ์ วิธีการ และเงื่อนไข ในการที่สถานศึกษาจะเข้าร่วมดําเนินงานกับกองทุน พ.ศ. ๒๕๖๐ โดยศาสตราจารย์คลินิก แพทย์หญิงโฉมศรี โฆษิตชัยวัฒน์ อธิการบดีวิทยาลัยวิทยาศาสตร์การแพทย์เจ้าฟ้าจุฬาภรณ์ ผู้แทนเลขาธิการราชวิทยาลัยจุฬาภรณ์ พร้อมด้วยศาสตราจารย์ แพทย์หญิงจิรพร เหล่าธรรมทัศน์ รองเลขาธิการราชวิทยาลัยจุฬาภรณ์ นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา และ ดร.นันทวัน วงศ์ขจรกิตติ รองผู้จัดการกองทุนเงินให้กู้ยืมเพื่อการศึกษา ร่วมพิธีลงนาม โดยมีคณะผู้บริหาร พร้อมด้วยเจ้าหน้าที่ของราชวิทยาลัยจุฬาภรณ์และกองทุนเงินให้กู้ยืมเพื่อการศึกษา เข้าร่วมเป็นสักขีพยาน ณ ห้องประชุมชั้น ๓ อาคารบริหารสํานักงานราชวิทยาลัยจุฬาภรณ์ เขตหลักสี่ กรุงเทพมหานคร
นายชัยณรงค์ กัจฉปานันท์ผู้จัดการกองทุนเงินให้กู้ยืมเพื่อการศึกษา เปิดเผยว่า“ในขณะนี้ กองทุนและราชวิทยาลัยจุฬาภรณ์ได้ร่วมทําบันทึกข้อตกลงในการเข้าร่วมดําเนินงานกับกองทุนเงินให้กู้ยืมเพื่อการศึกษา ซึ่งจะเป็นการเพิ่มโอกาสทางการศึกษาให้แก่นักศึกษาทุกรายที่เป็นผู้ขาดแคลนทุนทรัพย์หรือศึกษาในสาขาวิชาที่เป็นความต้องการหลักและมีความจําเป็นต่อการพัฒนาประเทศของราชวิทยาลัยจุฬาภรณ์สามารถขอกู้ยืมเงินเพื่อการศึกษาได้โดยเฉพาะสาขาวิชาการแพทย์และการสาธารณสุขที่ยังขาดแคลนในระดับปริญญาตรีเช่น หลักสูตรวิทยาศาสตร์บัณฑิต สาขาวิชาฉุกเฉินการแพทย์ หรือ วิทยาศาสตร์การเคลื่อนไหวและสุขภาพ และหลักสูตรพยาบาลศาสตร์บัณฑิต รวมถึงระดับปริญญาโท เช่น หลักสูตรวิทยาศาสตร์มหาบัณฑิตสาขาวิชาฟิสิกส์การแพทย์ และสาขาวิชาสัทภาพการแพทย์ เป็นต้น เมื่อผู้กู้ยืมเงินสําเร็จการศึกษาเป็นบัณฑิตแล้วจะเป็นกําลังสําคัญในการขับเคลื่อนการพัฒนาประเทศและสังคมต่อไป
ในปัจจุบัน กองทุนเป็นหน่วยงานภาครัฐในกํากับดูแลของรัฐมนตรีว่าการกระทรวงการคลังมีวัตถุประสงค์เพื่อสนับสนุนและส่งเสริมการศึกษาด้วยการให้กู้ยืมเงินแก่นักเรียน นักศึกษาที่ขาดแคลนทุนทรัพย์หรือศึกษาในสาขาวิชาที่มีความจําเป็นต่อการพัฒนาประเทศตั้งแต่ระดับมัธยมศึกษาตอนปลาย ระดับอาชีวศึกษา จนถึงระดับอุดมศึกษา โดยปีการศึกษา 2565 มีสถานศึกษาของรัฐและเอกชนเข้าร่วมดําเนินงานกองทุนทั่วประเทศแล้วกว่า 4,000 แห่งและผู้กู้ยืมเงินกว่า 600,000รายในโอกาสนี้ กองทุนหวังว่าทั้งสองหน่วยงานจะได้เป็นเครือข่ายความร่วมมือที่เป็นประโยชน์ต่อสังคมด้านอื่นๆ ในโอกาสต่อไป” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-คิกออฟศูนย์ฉีดวัคซีนผู้ประกันตน ม.33 ใน 4 จว. เริ่ม 8 ก.ค. 64
วันพฤหัสบดีที่ 8 กรกฎาคม 2564
คิกออฟศูนย์ฉีดวัคซีนผู้ประกันตน ม.33 ใน 4 จว. เริ่ม 8 ก.ค. 64
....
ข่าวดีสําหรับผู้ประกันตน ม.33 ใน 4 จังหวัดเศรษฐกิจ (ชลบุรี ระยอง สมุทรปราการ และฉะเชิงเทรา) ครับ...
.
ตั้งแต่วันที่ 8 ก.ค. 64 เป็นต้นไป ผู้ที่ลงทะเบียนผ่านระบบ e-service กับ สนง.ประกันสังคม เตรียมเข้ารับการฉีดวัคซีนป้องกันโรคโควิด-19 ที่ทางรัฐบาลจัดสรรได้เลย หลังจากที่ได้ดําเนินการฉีดให้ผู้ประกันตน ม.33 ในพื้นที่สีแดงเข้ม (กทม. นนทบุรี และปทุมธานี) ไปแล้ว ในช่วงเดือน มิ.ย. ที่ผ่านมากว่า 4 แสนคน
.
จุดให้บริการฉีดวัคซีนผู้ประกันตน ม.33 ใน จ.ชลบุรี ระยอง สมุทรปราการ และฉะเชิงเทรา ประกอบด้วย
.
ชลบุรี : นิคมอมตะซิตี้ ชลบุรี, เซ็นทรัลพลาซ่า ชลบุรี, แปซิฟิคพาร์ค ศรีราชา, เซ็นทรัลมารีน่า พัทยา
.
ระยอง : สวนอุตสาหกรรมสยามอีสเทิร์นอินดัสเตรียลปาร์ค ปลวกแดง, บริษัท เอส ซี จี เคมีคอลไทย จํากัด
.
ฉะเชิงเทรา : บริษัท เดลต้า อีเลคทรอนิคส์ (ประเทศไทย)
.
สมุทรปราการ : บริษัท ไทยยามาฮ่ามอเตอร์ จํากัด, หอประชุมที่ว่าการอําเภอพระสมุทรเจดีย์, บริษัท ต่อยอดเฟรช (ประเทศไทย) จํากัด, หอชมเมืองสมุทรปราการ
.
สอบถามข้อมูลเพิ่มเติมได้ที่ สายด่วนประกันสังคม 1506 ตลอด 24 ชั่วโมง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกกระทรวงสาธารณสุข เปิดการอบรมให้ความรู้การดำเนินโครงการ CoST ประจำปีงบประมาณ พ.ศ. 2565
วันศุกร์ที่ 7 มกราคม 2565
โฆษกกระทรวงสาธารณสุข เปิดการอบรมให้ความรู้การดําเนินโครงการ CoST ประจําปีงบประมาณ พ.ศ. 2565
โฆษกกระทรวงสาธารณสุข เปิดการอบรมให้ความรู้การดําเนินโครงการความโปร่งใสในการก่อสร้างภาครัฐ (Infrastructure Transparency Initiative : CoST) ประจําปีงบประมาณ พ.ศ. 2565 พร้อมมอบนโยบายให้หน่วยงานในสังกัดกระทรวงสาธารณสุขปฏิบัติงานอย่างถูกต้อง โปร่งใส
โฆษกกระทรวงสาธารณสุข เปิดการอบรมให้ความรู้การดําเนินโครงการความโปร่งใสในการก่อสร้างภาครัฐ (Infrastructure TransparencyInitiative : CoST)ประจําปีงบประมาณ พ.ศ. 2565 พร้อมมอบนโยบายให้หน่วยงานในสังกัดกระทรวงสาธารณสุขปฏิบัติงานอย่างถูกต้อง โปร่งใส เพื่อประโยชน์ของประเทศชาติและประชาชน
เมื่อวันที่ 7 มกราคม 2565 ที่กระทรวงสาธารณสุข จังหวัดนนทบุรี นายแพทย์รุ่งเรือง กิจผาติที่ปรึกษาระดับกระทรวง (นายแพทย์ทรงคุณวุฒิ) และโฆษกกระทรวงสาธารณสุข เป็นประธานในพิธีเปิดการอบรมให้ความรู้การดําเนินโครงการความโปร่งใสในการก่อสร้างภาครัฐ (Infrastructure Transparency Initiative : CoST) ประจําปีงบประมาณ พ.ศ. 2565
นายแพทย์รุ่งเรือง กล่าวว่า การดําเนินการจัดซื้อจัดจ้าง หรือการก่อสร้างของหน่วยงานในสังกัดกระทรวงสาธารณสุข ล้วนส่งผลกระทบต่อชีวิตของประชาชน เช่น การก่อสร้างโรงพยาบาล การจัดซื้อวัคซีน ยา และเวชภัณฑ์ เพื่อรักษาผู้ป่วย จึงต้องดําเนินการอย่างโปร่งใส สุจริต ทั้งในกรอบแนวคิดหรือเจตนา วิธีการ และการจัดการ ตลอดจนกล้าเปิดเผยข้อมูลต่อประชาชน ซึ่งการเข้าร่วมโครงการความโปร่งใสในการก่อสร้างภาครัฐ (Infrastructure Transparency Initiative : CoST) ถือเป็นเครื่องมือที่ช่วยป้องกันไม่ให้เกิดข้อผิดพลาด ทั้งโดยเจตนา และที่มิได้เจตนา
นอกจากนี้ กระทรวงสาธารณสุข ถือเป็นกระทรวงสีขาว ที่ประชาชนให้การยอมรับ และรัฐมนตรีว่าการกระทรวงสาธารณสุข ได้กําหนดให้การต่อต้านการทุจริต เป็นนโยบายของกระทรวงสาธารณสุข ที่ต้องดําเนินการอย่างจริงจังและเด็ดขาด เพื่อประโยชน์ของประเทศชาติและประชาชน
ทั้งนี้ การอบรมให้ความรู้การดําเนินโครงการความโปร่งใสในการก่อสร้างภาครัฐ (InfrastructureTransparency Initiative : CoST) ประจําปีงบประมาณ พ.ศ. 2565 จัดขึ้นโดยศูนย์ปฏิบัติการต่อต้านการทุจริต กระทรวงสาธารณสุข เพื่อให้ผู้รับผิดชอบงานพัสดุระดับกรมและระดับหน่วยงาน ของหน่วยงานในสังกัดกระทรวงสาธารณสุข ที่ได้รับการคัดเลือกเข้าร่วมโครงการ CoST ประจําปีงบประมาณ พ.ศ. 2565 จํานวน 8 หน่วยงาน ได้แก่ กรมสนับสนุนบริการสุขภาพ กรมสุขภาพจิต สํานักงานปลัดกระทรวงสาธารณสุข กรมควบคุมโรค กรมวิทยาศาสตร์การแพทย์ กรมอนามัย สถาบันพระบรมราชชนก และโรงพยาบาลบ้านแพ้ว(องค์การมหาชน) มีความรู้ ความเข้าใจในขั้นตอน รายการข้อมูลที่ต้องใช้ในการเปิดเผยข้อมูลสําหรับโครงการCoSTของประเทศไทย เป็นไปตามแนวทาง CoST และยังส่งผลต่อการประเมิน ITA ของกระทรวงสาธารณสุข โดยได้รับเกียรติจากนางสาววันทนี ทรัพย์สุขสําราญ ผู้อํานวยการกลุ่มงานวิเคราะห์และพัฒนาความโปร่งใสในการก่อสร้างภาครัฐ และนางสาวพัทธนันท์ ทรัพย์เจริญ นักวิชาการคลังปฏิบัติการ กองความร่วมมือและความโปร่งใสในการจัดซื้อจัดจ้างภาครัฐ กรมบัญชีกลาง เป็นวิทยากรบรรยาย
************************************​​​​​​7 มกราคม 2565
รัฐบาลไทย-ข่าวทำเนียบรัฐบาล-กรมบัญชีกลางพัฒนาระบบจ่ายตรงเงินเดือนและค่าจ้างประจำ (e-Payroll) พร้อมใช้งานบน Google Chrome ตั้งแต่ 1 ส.ค. 65 เป็นต้นไป
วันจันทร์ที่ 18 กรกฎาคม 2565
กรมบัญชีกลางพัฒนาระบบจ่ายตรงเงินเดือนและค่าจ้างประจํา (e-Payroll) พร้อมใช้งานบน Google Chrome ตั้งแต่ 1 ส.ค. 65 เป็นต้นไป
กรมบัญชีกลางได้ปรับปรุงระบบจ่ายตรงเงินเดือนและค่าจ้างประจําของกรมบัญชีกลาง (e-Payroll) เพื่อรองรับการใช้งานบนเบราว์เซอร์ Google Chrome แทนเบราว์เซอร์ Internet Explore ให้ส่วนราชการสามารถเข้าใช้งานตั้งแต่วันจันทร์ที่ 1 ส.ค.2565 เวลา 08.30 น. เป็นต้นไป
นางสาววารี แว่นแก้ว รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า กรมบัญชีกลางได้ปรับปรุงระบบจ่ายตรงเงินเดือนและค่าจ้างประจําของกรมบัญชีกลาง หรือระบบ e-Payroll เพื่อรองรับการใช้งานบนเบราว์เซอร์ Google Chrome แทนเบราว์เซอร์ Internet Explore ซึ่งระบบ e-Payroll เป็นระบบงานในการจ่ายตรงเงินเดือน ค่าจ้างประจํา ค่าตอบแทนและเงินอื่นที่จ่ายในลักษณะเดียวกันกับเงินเดือน เข้าบัญชีเงินฝากธนาคารพาณิชย์ของผู้มีสิทธิโดยตรง การปรับปรุงระบบดังกล่าวจะช่วยให้การใช้บริการระบบ e-Payroll มีความต่อเนื่องและปลอดภัยบนเบราว์เซอร์ Google Chrome ส่วนราชการสามารถมั่นใจในด้านความปลอดภัยของข้อมูลและความสะดวกในการใช้บริการ โดยกรมบัญชีกลางจะปิดการใช้งานระบบ e-Payroll บนเบราว์เซอร์ Internet Explorer ในวันจันทร์ที่ 25 กรกฎาคม 2565 ตั้งแต่เวลา 17.00 น. และเปิดระบบ e-Payroll ให้ส่วนราชการสามารถเข้าใช้งานบนเบราว์เซอร์ Google Chrome ได้ตั้งแต่วันจันทร์ที่ 1 สิงหาคม 2565 เวลา 08.30 น. เป็นต้นไป
“ทั้งนี้ กรมบัญชีกลางได้เตรียมความพร้อมสําหรับการเข้าใช้งานระบบ e-Payroll โดยจัดทําคู่มือการติดตั้งซอฟต์แวร์และการปรับสภาพแวดล้อมเครื่องคอมพิวเตอร์เพื่อรองรับการใช้งานระบบดังกล่าวบนเบราว์เซอร์ Google Chrome ซึ่งส่วนราชการสามารถดาวน์โหลดคู่มือดังกล่าวได้ที่ http://epayroll.cgd.go.th/ download/SetupManual_Chrome.pdf และสามารถติดตั้งซอฟต์แวร์บนเครื่องคอมพิวเตอร์ที่ใช้งานระบบ e-Payroll บนเบราว์เซอร์ Internet Explorer ได้ โดยไม่เกิดผลกระทบกับการทํางานของระบบ ณ ปัจจุบัน สําหรับส่วนราชการที่ยังไม่ได้ติดตั้งเบราว์เซอร์ Google Chrome สามารถดาวน์โหลดได้ที่ https://www.google.com /intl/th/chrome/ หรือศึกษารายละเอียดเพิ่มเติมได้จากหนังสือกรมบัญชีกลาง ด่วนที่สุด ที่ กค 0411.4/ว 787 ลงวันที่ 11 กรกฎาคม 2565” โฆษกกรมบัญชีกลาง กล่าวทิ้งท้าย
รัฐบาลไทย-ข่าวทำเนียบรัฐบาล-กรมทางหลวงชนบทสำรวจออกแบบถนนเลียบแม่น้ำโขง “นาคาวิถี” จังหวัดมุกดาหารและนครพนม เชื่อมไทย - สปป.ลาว
วันจันทร์ที่ 15 สิงหาคม 2565
กรมทางหลวงชนบทสํารวจออกแบบถนนเลียบแม่น้ําโขง “นาคาวิถี” จังหวัดมุกดาหารและนครพนม เชื่อมไทย - สปป.ลาว
กว่า 43 กิโลเมตร แล้วเสร็จ ส่งเสริมเศรษฐกิจการท่องเที่ยวและคมนาคมขนส่งในอนาคต สู่การสร้างงานสร้างรายได้ให้กับประชาชนในพื้นที่อย่างยั่งยืน
กรมทางหลวงชนบท (ทช.) กระทรวงคมนาคม ได้ดําเนินการสํารวจและออกแบบโครงการก่อสร้างขยายถนนเลียบแม่น้ําโขงนาคาวิถี ช่วงสะพานมิตรภาพไทย - ลาว (แห่งที่ 2) - พระธาตุพนม อําเภอเมือง และธาตุพนม จังหวัดมุกดาหาร และนครพนม แล้วเสร็จ ทั้งนี้ จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในเรื่องการเพิ่มศักยภาพต่อเติมโครงข่ายทางให้มีความสมบูรณ์มากยิ่งขึ้น พัฒนาถนนให้เป็นถนนเพื่อการท่องเที่ยวและเส้นทางชมทิวทัศน์ (Scenic Route) รวมทั้งยกระดับถนนให้มีความสะดวกปลอดภัยในการเดินทางอย่างเต็มประสิทธิภาพ สนับสนุนให้เกิดการขยายตัวทางด้านเศรษฐกิจการท่องเที่ยว การขนส่ง การลงทุนในพื้นที่ อันจะนําไปสู่การสร้างงาน สร้างรายได้ให้กับประชาชนอย่างยั่งยืน ทช. จึงมีแผนที่จะพัฒนาโครงสร้างพื้นฐาน โดยร่วมมือกับการท่องเที่ยวแห่งประเทศไทย (ททท.) พัฒนาเส้นทางเลียบแม่น้ําโขงให้เป็นถนนเพื่อการท่องเที่ยว ภายใต้กรอบของยุทธศาสตร์ชาติ 20 ปี (พ.ศ. 2561 - 2580) จึงได้ดําเนินการสํารวจและออกแบบโครงการก่อสร้างขยายถนนเลียบแม่น้ําโขงนาคาวิถี ช่วงสะพานมิตรภาพไทย - ลาว (แห่งที่ 2) - พระธาตุพนม อําเภอเมือง และธาตุพนม จังหวัดมุกดาหาร และนครพนม พร้อมปรับปรุงพื้นที่และทัศนียภาพ ซึ่งปัจจุบันได้ดําเนินการสํารวจและออกแบบแล้วเสร็จสมบูรณ์ และจะเตรียมของบประมาณในปี 2567 ต่อไป โดยแนวเส้นทางมีจุดเริ่มต้นบริเวณจวนผู้ว่าราชการจังหวัดมุกดาหาร - สะพานมิตรภาพไทย - ลาว แห่งที่ 2 (มุกดาหาร - สะหวันนะเขต) - หาดมโนภิรมย์ - วัดสองคอน - แก่งกะเบา และไปสิ้นสุดโครงการบริเวณทางเข้าพระธาตุพนม บนโครงข่ายถนนทางหลวงชนบททสาย มห.3003 และ นพ.3015 รวมระยะทาง 43.485 กิโลเมตร ซึ่งตลอดสายทางผู้ใช้เส้นทางจะได้พบกับความงดงามของทัศนียภาพของแม่น้ําโขง หาดทรายน้ําจืด และเกาะแก่งต่าง ๆ รวมไปถึงความงดงามของศาสนสถานของศาสนาพุทธ ศาสนาคริสต์ ตลอดจนวิถีชีวิตของชุมชนและภูมิปัญญาท้องถิ่นที่น่าค้นหา บนพื้นฐานการพัฒนาที่เชื่อมโยงกับวิถีชีวิตของคนในพื้นที่ที่ผูกพันกับสายน้ําและพระพุทธศาสนา ตามแนวคิดสายน้ําแห่งความเชื่อ เส้นทางแห่งความศรัทธา “นาคาวิถี”
นอกจากนี้ ทช. ได้มีการจัดประชุมรับฟังความคิดเห็นของประชาชน จํานวน 2 ครั้ง โดยเสร็จสิ้นเป็นที่เรียบร้อยแล้ว ซึ่งได้มีการสรุปผลการดําเนินโครงการให้ประชาชนและหน่วยงานที่เกี่ยวข้อง โดยเฉพาะผู้ที่ อาจได้รับผลกระทบและผู้มีส่วนได้เสียทุกภาคส่วนได้รับทราบรายละเอียดของโครงการ ในขณะเดียวกันยังเปิดโอกาสให้ร่วมพิจารณาแสดงความคิดเห็น และข้อเสนอแนะในด้านต่าง ๆ จากนั้น ทาง ทช. จะได้นําประเด็นที่ได้จากการรับฟังความคิดเห็นของประชาชนไปประกอบการดําเนินโครงการให้มีความสมบูรณ์และเป็นประโยชน์ต่อประชาชนอย่างสูงสุดต่อไป
รัฐบาลไทย-ข่าวทำเนียบรัฐบาล-พม. รับชายชราไร้บ้าน ป่วยเป็นมะเร็งโพรงจมูก ระยะที่ 3 เข้าคุ้มครองสวัสดิภาพในบ้านบางแค กรุงเทพฯ
วันอังคารที่ 14 กันยายน 2564
พม. รับชายชราไร้บ้าน ป่วยเป็นมะเร็งโพรงจมูก ระยะที่ 3 เข้าคุ้มครองสวัสดิภาพในบ้านบางแค กรุงเทพฯ
พม. รับชายชราไร้บ้าน ป่วยเป็นมะเร็งโพรงจมูก ระยะที่ 3 เข้าคุ้มครองสวัสดิภาพในบ้านบางแค กรุงเทพฯ
วันนี้ (14 ก.ย. 64) เวลา 13.30 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) ในฐานะโฆษกกระทรวง พม. ลงพื้นที่ ณ ศูนย์พัฒนาการจัดสวัสดิการสังคมผู้สูงอายุบ้านบางแค (บ้านบางแค) เพื่อรับชายชราวัย 76 ปี ที่ป่วยเป็นมะเร็งโพรงจมูก ระยะที่ 3 ลุกลามขึ้นดวงตา เคยนอนอยู่ริมคลองหลังวัดแห่งหนึ่ง ในพื้นที่เขตธนบุรี กทม. เข้าคุ้มครองสวัสดิภาพ
นางสาวแรมรุ้ง กล่าวว่า จากกรณีชายชราวัย 76 ปี ป่วยเป็นมะเร็งโพรงจมูก ระยะที่ 3 ลุกลามขึ้นดวงตา เคยนอนอยู่ริมคลองหลังวัดแห่งหนึ่ง ในพื้นที่เขตธนบุรี กทม. โดยมีพลเมืองดีพบเห็นชายชราดังกล่าวนอนหมดสติ จึงได้แจ้งไปยังมูลนิธิมารับตัวไปส่งยังโรงพยาบาล จากนั้น กระทรวง พม. โดยกรมกิจการผู้สูงอายุ (ผส.) ได้ลงพื้นที่เข้าช่วยเหลือ พบว่า ชายชราดังกล่าวไม่มีญาติ ไม่มีบ้าน อาศัยอยู่เพียงลําพังในเพิงพักริมคลองบางไส้ไก่ ใกล้วัดแห่งหนึ่ง และได้มอบถุงยังชีพเพื่อช่วยเหลือในเบื้องต้น ต่อมาได้ประสานกับโรงพยาบาลในพื้นที่เพื่อติดตามการรักษาอาการของชายชราดังกล่าว โดยมีการตรวจหาเชื้อโควิด-19 แต่ไม่พบเชื้อ และยังคงต้องได้รับการรักษาโรคมะเร็งที่โพรงจมูกอย่างต่อเนื่อง เพราะอยู่ในระยะที่ 3 ซึ่งสภาพร่างกายไม่สามารถช่วยเหลือตัวเองได้
นางสาวแรมรุ้ง กล่าวต่อไปว่า วันนี้ กระทรวง พม. โดย ผส. ได้รับชายชราดังกล่าวเข้ามาคุ้มครองสวัสดิภาพ ณ ศูนย์พัฒนาการจัดสวัสดิการสังคมผู้สูงอายุบ้านบางแค(บ้านบางแค) กทม. หลังจากที่เข้ารับการรักษาจากโรงพยาบาลเสร็จเรียบร้อยแล้ว ซึ่งต่อไป ได้วางแผนการดูแลด้านสุขภาพ พร้อมทั้งฟื้นฟูสภาพร่างกายและจิตใจ โดยมีทั้งนักสังคมสงเคราะห์ พยาบาล และนักกายภาพบําบัด คอยดูแลใกล้ชิดอย่างต่อเนื่อง
นางสาวแรมรุ้ง กล่าวเพิ่มเติมว่า หากพบเห็นกลุ่มเปราะบางทั้งเด็ก คนพิการ ผู้สูงอายุ คนเร่ร่อน ไร้บ้าน และผู้ด้อยโอกาสประสบปัญหาทางสังคมและได้รับความเดือดร้อนจากผลกระทบของโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง 2) สายด่วนคนพิการ โทร. 1479 บริการ 24 ชั่วโมง และ 3) สํานักงานพัฒนาสังคมและความมั่นคงของมนุษย์จังหวัด และ อาสาสมัครพัฒนาสังคมและความมั่นคงของมนุษย์ (อพม.) ทั่วประเทศ
รัฐบาลไทย-ข่าวทำเนียบรัฐบาล-รมว.ทส. ร่วมคณะนายกรัฐมนตรี ตรวจติดตามความพร้อมแผนการเปิดประเทศไทย ภูเก็ต แซนด์บอกซ์
วันพฤหัสบดีที่ 1 กรกฎาคม 2564
รมว.ทส. ร่วมคณะนายกรัฐมนตรี ตรวจติดตามความพร้อมแผนการเปิดประเทศไทย ภูเก็ต แซนด์บอกซ์
รมว.ทส. ร่วมคณะนายกรัฐมนตรี ตรวจติดตามความพร้อมแผนการเปิดประเทศไทย ภูเก็ต แซนด์บอกซ์
รมว.ทส. ร่วมคณะนายกรัฐมนตรี ตรวจติดตามความพร้อมแผนการเปิดประเทศไทย ภูเก็ต แซนด์บอกซ์
วันนี้ (1 กรกฎาคม 2564) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) ร่วมคณะ พลเอก ประยุทธ์ จันทร์โอชา นายกรัฐมนตรี ตรวจติดตามความพร้อมแผนการเปิดประเทศไทย สําหรับนักท่องเที่ยวโดยไม่มีการกักตัว (Phuket Sandbox) ณ จ.ภูเก็ต พร้อมนําคณะนายกรัฐมนตรี ตรวจความพร้อมของอุทยานแห่งชาติสิรินาถ เพื่อรองรับนักท่องเที่ยวตามมาตรฐาน SHA Plus ณ อุทยานแห่งชาติสิรินาถ อ.ถลาง จ.ภูเก็ต
สําหรับอุทยานแห่งชาติสิรินาถ เป็น 1 ใน 4 แหล่งท่องเที่ยวและแหล่งเรียนรู้ทางธรรมชาติ ภายใต้สังกัดกระทรวงทรัพยากรธรรมชาติและสิ่งแวดล้อม ในจังหวัดภูเก็ต ที่ได้ผ่านการรับรองตามมาตรฐาน SHA Plus ของกระทรวงสาธารณสุข และกระทรวงการท่องเที่ยวและกีฬา ในการวางมาตรการเพื่อเสริมความมั่นใจให้กับนักท่องเที่ยวที่จะเดินทางเข้ามาท่องเที่ยวใน จ.ภูเก็ต ภายใต้การเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (โควิด-19) ตามโครงการภูเก็ตแซนด์บอกซ์ (Phuket Sandbox) ตั้งแต่วันที่ 1 กรกฎาคม นี้เป็นต้นไป
โดยในการตรวจเยี่ยมอุทยานแห่งชาติสิรินาถครั้งนี้ นายวราวุธ ศิลปอาชา ได้นํา พลเอก ประยุทธ์ จันทร์โอชา และคณะ ตรวจเยี่ยมสิ่งอํานวยความสะดวกแก่นักท่องเที่ยว และการดําเนินการตามมาตรฐาน SHA Plus ภายในอุทยานฯ อาทิ การดําเนินการด้านสถานที่ ด้านสิ่งแวดล้อม ด้านบุคลากร และด้านมาตรการป้องกันการแพร่ระบาดของโรคโควิด - 19 พร้อมทั้งได้ปลูกต้นจิกทะเล ณ บริเวณที่ทําการอุทยานฯ และปล่อยเต่าตนุกลับคืนสู่ท้องทะเล ร่วมกับคณะตรวจเยี่ยม รวมจํานวน 10 ตัว เพื่อคืนความอุดมสมบูรณ์ให้กับท้องทะเล
นายวราวุธ ยังได้กล่าวย้ําความมั่นใจถึงการเตรียมความพร้อมของแหล่งท่องเที่ยวและแหล่งเรียนรู้ในจังหวัดภูเก็ต เพื่อตอบรับการเปิดประเทศไทยรับนักท่องเที่ยว ตามโครงการภูเก็ตแซนด์บอกซ์ ว่า “เนื่องจากท่านนายกรัฐมนตรีให้ความสําคัญกับโครงการภูเก็ตแซนด์บอกซ์เป็นอย่างยิ่ง ดังนั้น กระทรวงฯ จึงตอบสนองนโยบายโดยทันที เช่นที่อุทยานแห่งชาติสิรินาถแห่งนี้ โดยปกติแล้วจะเปิดให้บริการนักท่องเที่ยววันที่ 1 สิงหาคม แต่เมื่อมีการเปิดโครงการภูเก็ตแซนด์บอกซ์ จึงได้ขอเปิดให้บริการในวันที่ 1 กรกฎาคม ด้วยเช่นกัน รวมถึงอุทยานฯ อีกหลายแห่งในภูเก็ต เพราะการจะให้นักท่องเที่ยวมาพักอาศัยที่ภูเก็ตได้ถึง 14 วันนั้น แหล่งท่องเที่ยวมีความสําคัญเป็นอย่างมาก การให้เขาได้รับประสบการณ์ที่ดี และกลับมาเที่ยวอีก จะทําให้เศรษฐกิจในภูเก็ตกระเตื้องขึ้นได้ และขอให้พี่น้องประชาชนมั่นใจได้ว่า กระทรวงฯ ได้ยึดถือมาตรการการป้องกันโรคโควิด - 19 เป็นแนวทางปฏิบัติอย่างเคร่งครัด”
รัฐบาลไทย-ข่าวทำเนียบรัฐบาล-นายกฯ ประชุม บอร์ดบีโอไอ ย้ำรัฐบาลเร่งหาแนวทางช่วยเหลือเอสเอ็มอีและภาคธุรกิจ ผ่านมาตรการส่งเสริมการลงทุน และการให้สิทธิพิเศษต่าง ๆ บรรเทาผลกระทบโควิด-19
วันจันทร์ที่ 6 กันยายน 2564
นายกฯ ประชุม บอร์ดบีโอไอ ย้ํารัฐบาลเร่งหาแนวทางช่วยเหลือเอสเอ็มอีและภาคธุรกิจ ผ่านมาตรการส่งเสริมการลงทุน และการให้สิทธิพิเศษต่าง ๆ บรรเทาผลกระทบโควิด-19
นายกฯ ประชุม บอร์ดบีโอไอ ย้ํารัฐบาลเร่งหาแนวทางช่วยเหลือเอสเอ็มอีและภาคธุรกิจ ผ่านมาตรการส่งเสริมการลงทุน และการให้สิทธิพิเศษต่าง ๆ บรรเทาผลกระทบโควิด-19
วันนี้ (6 ก.ย.64) เวลา 09.30 น. ณ ห้อง PMOC ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะกรรมการส่งเสริมการลงทุน (บอร์ดบีโอไอ) ครั้งที่ 3/2564 ผ่านสื่ออิเล็กทรอนิกส์ โดยมีนายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน นายอาคม เติมพิทยาไพสิฐ รัฐมนตรีว่าการกระทรวงการคลัง และผู้ที่เกี่ยวข้องเข้าร่วมการประชุม นายธนกร วังบุญคงชนะ โฆษกประจําสํานักนายกรัฐมนตรี สรุปสาระสําคัญของการประชุม ดังนี้
นายกรัฐมนตรีกล่าวว่า รัฐบาลได้เร่งหาแนวทางช่วยเหลือเอสเอ็มอีและภาคธุรกิจผ่านมาตรการส่งเสริมการลงทุนและการให้สิทธิพิเศษต่าง ๆ ของบีโอไอ ที่จะต้องเร่งดําเนินการให้เร็วที่สุด เพราะไม่อาจคาดได้ว่าโควิด-19 จะอยู่ไปอีกถึงเมื่อไร โดยต้องทําทุกอย่างให้เกิดผลสัมฤทธิ์ เป็นรูปธรรม โปร่งใส เป็นธรรม ดําเนินการอย่างสุจริต สามารถตรวจสอบได้ทุกประการ ทุกหน่วยงานต้องบูรณาการการทํางานให้มีผลสัมฤทธิ์ ตามเป้าหมาย สิ่งที่ทําได้ขอให้ทําทันที ที่สําคัญ คือ การระวังไม่ทําให้คนตกงาน พร้อมหาแนวทางให้คนมาทํางานร่วมกับเครื่องจักรได้มากขึ้น เพื่อคนไทย มีอาชีพสุจริต มีความมั่นคง นายกรัฐมนตรีย้ําด้วยว่า เราต้องเดินหน้าประเทศไปด้วยกัน ทั้งการพัฒนาคน 4.0 อุตสาหกรรม 4.0 ซึ่งความคิดก็ต้อง 4.0 ด้วย หากยังปฏิบัติแบบเดิม ๆ ก็จะเดินหน้าไปไม่ได้
ผลการประชุมบอร์ดบีโอไอที่สําคัญ
1. บอร์ดบีโอไอเห็นชอบมาตรการบรรเทาผลกระทบจากสถานการณ์แพร่ระบาดของโรคติดเชื้อไวรัสโคโรนา 2019 (COVID-19) และสนับสนุนการพัฒนาวัคซีนและ/หรือยาในประเทศ ตามที่ฝ่ายเลขานุการเสนอ ดังนี้ 1) การผ่อนผันขยายเวลาดําเนินการให้ได้รับการรับรองมาตรฐานสากล เช่น ISO 9002, CMMI หรือมาตรฐานอื่นที่เทียบเท่า 2) การผ่อนผันการขออนุญาตหยุดดําเนินกิจการชั่วคราวเป็นระยะเวลาเกินกว่า 2 เดือน
2. เห็นชอบมาตรการส่งเสริมการลงทุนเพื่อการจัดการสิ่งแวดล้อมอย่างยั่งยืน
3. อนุมัติปรับปรุงประเภทกิจการการผลิตรถยนต์ไฟฟ้าแบบแบตเตอรี่ รถสามล้อไฟฟ้าแบบแบตเตอรี่ และรถโดยสารไฟฟ้าและรถบรรทุกไฟฟ้าแบบแบตเตอรี่ และอนุมัติเปิดให้การส่งเสริมการลงทุนกิจการผลิตรถจักรยานไฟฟ้า (ELECTRIC BICYCLE/ E-BIKE)
นอกจากนี้ บอร์ดบีโอไออนุมัติการขอรับการส่งเสริม (ขยายกิจการ) ผลิตไฟฟ้าและไอน้ําระบบ COGENERATION ของบริษัท โกลว์ พลังงาน จํากัด (มหาชน) มูลค่าเงินลงทุนทั้งสิ้น 6,046 ล้านบาท (ไม่รวมที่ดินและทุนหมุนเวียน 5,568.0 ล้านบาท) เป็นหุ้นไทยทั้งสิ้น ที่ตั้งนิคมอุตสาหกรรมมาบตาพุด จังหวัดระยอง และรับทราบภาวะการส่งเสริมการลงทุนใน 6 เดือนแรกของปี 2564 จํานวนโครงการ เพิ่มขึ้น 14% การขอรับส่งเสริมการลงทุนจํานวน 801 โครงการ อยู่ในพื้นที่ EEC 232 โครงการ คิดเป็นร้อยละ 29 ของโครงการทั้งหมด เงินลงทุน เพิ่มขึ้น 158% เงินลงทุนทั้งสิ้น 386,200 ล้านบาท อยู่ในพื้นที่ EEC 126,640 ล้านบาท คิดเป็นร้อยละ 33 ของเงินลงทุนทั้งหมด
รัฐบาลไทย-ข่าวทำเนียบรัฐบาล-เปิดแผนอำนวยความสะดวกและปลอดภัยให้ประชาชน พร้อมรองรับการเดินทางช่วงเทศกาลสงกรานต์ 2565 “เดินทางสะดวก ปลอดภัย ห่างไกล COVID-19”
วันเสาร์ที่ 9 เมษายน 2565
เปิดแผนอํานวยความสะดวกและปลอดภัยให้ประชาชน พร้อมรองรับการเดินทางช่วงเทศกาลสงกรานต์ 2565 “เดินทางสะดวก ปลอดภัย ห่างไกล COVID-19”
.....
กระทรวงคมนาคม เตรียมความพร้อมรองรับการเดินทางท่องเที่ยวและกลับภูมิลําเนาของประชาชนในช่วงเทศกาลสงกรานต์ ปี 65 ระหว่างวันที่ 11 – 17 เม.ย. 65 โดยได้จัดเตรียมแผนอํานวยความสะดวกและปลอดภัยรองรับการเดินทางของประชาชน ภายใต้การรณรงค์ “เดินทางสะดวก ปลอดภัย ห่างไกล COVID-19”
.
โดยกําหนดแนวทางเพื่อลดปัจจัยเสี่ยงอุบัติเหตุทางถนน ทั้งด้านคน ยานพาหนะ ถนน และสิ่งแวดล้อม คุมเข้มพฤติกรรมเสี่ยงในการขับขี่ “ไม่ขับเร็ว - คาดเข็มขัดนิรภัย - สวมหมวกนิรภัย - ดื่มไม่ขับ - รักษาวินัยจราจร”
.
เตรียมบริการขนส่งสาธารณะให้เพียงพอได้มาตรฐานความปลอดภัย ให้ประชาชนเดินทางอย่างสะดวกและปลอดภัยมากที่สุด
.
ปรับปรุงซ่อมแซมถนนและสะพาน พร้อมติดตั้งอุปกรณ์อํานวยความปลอดภัย ไฟฟ้าแสงสว่าง และสัญญาณจราจรในเส้นทางต่าง ๆ ให้สามารถใช้งานได้ตามปกติ ตรวจสอบเตรียมความพร้อมระบบ CCTV คืนพื้นผิวจราจรให้ประชาชนสัญจรได้อย่างสะดวกและปลอดภัย
.
จัดตั้งศูนย์ความปลอดภัยทั้งส่วนกลางและส่วนภูมิภาค พร้อมจัดเจ้าหน้าที่ประสานงานทั้งหน่วยงานภายในและภายนอก รวมถึงจัดเจ้าหน้าที่ประจําสายด่วน 1146 ควบคู่การจัดตั้งหน่วยบริการประชาชนตามมาตรการป้องกันโรคโควิด-19 อย่างเคร่งครัด ประชาชนสามารถติดต่อสอบถามเส้นทางหรือแจ้งเหตุได้ที่ สายด่วนกรมทางหลวงชนบท 1146
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม.เห็นชอบหลักการการปรับอัตราเงินอุดหนุนค่าใช้จ่ายรายหัวสำหรับผู้เรียนการศึกษาขั้นพื้นฐาน ในลักษณะงบประมาณผูกพันต่อเนื่อง 4 ปี หลังไม่ได้ปรับมากกว่า 10 ปี
วันอังคารที่ 26 กรกฎาคม 2565
ครม.เห็นชอบหลักการการปรับอัตราเงินอุดหนุนค่าใช้จ่ายรายหัวสําหรับผู้เรียนการศึกษาขั้นพื้นฐาน ในลักษณะงบประมาณผูกพันต่อเนื่อง 4 ปี หลังไม่ได้ปรับมากกว่า 10 ปี
ครม.เห็นชอบหลักการการปรับอัตราเงินอุดหนุนค่าใช้จ่ายรายหัวสําหรับผู้เรียนการศึกษาขั้นพื้นฐาน ในลักษณะงบประมาณผูกพันต่อเนื่อง 4 ปี หลังไม่ได้ปรับมากกว่า 10 ปี
วันที่ 26 กรกฎาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) เห็นชอบหลักการการปรับอัตราเงินอุดหนุนค่าใช้จ่ายรายหัวสําหรับผู้เรียนการศึกษาขั้นพื้นฐาน ในลักษณะงบประมาณผูกพันต่อเนื่อง 4 ปี ตั้งแต่ปี 2566-2569 ครอบคลุมการจัดการศึกษาตั้งแต่ระดับก่อนประถมศึกษา ประถมศึกษา มัธยมศึกษาตอนต้น มัธยมศึกษาตอนปลาย และระดับประกาศนียบัตรวิชาชีพ(ปวช.) ของสถานศึกษารัฐและเอกชน การจัดการศึกษาโดยครอบครัวและสถานประกอบการ
สําหรับกรอบวงเงินงบประมาณในแต่ละปีมีรายละเอียดดังนี้ ในปีที่ 1 ปี 2566 งบประมาณ 48,741.62 ล้านบาท เพิ่มขึ้นจากปี 2565 จํานวน 2,259.22 ล้านบาท , ปีที่ 2 ปี 2567 งบประมาณ 50,399.12 ล้านบาท เพิ่มขึ้นจากปี 2566 จํานวน 1,657.50 ล้านบาท , ปีที่ 3 ปี 2568 งบประมาณ 52,612.28 ล้านบาท เพิ่มขึ้นจากปี 2567 จํานวน 2,213.16 ล้านบาท , ปีที่ 4 ปี 2569 งบประมาณ 54,548.86 ล้านบาท เพิ่มขึ้นจากปี 2568 จํานวน 1,936.58 ล้านบาท รวมเงินอุดหนุนระยะเวลา 4 ปี 206,301.88 ล้านบาท
น.ส.ไตรศุลีกล่าวว่า ที่ผ่านมารัฐบาลได้จัดสรรงบประมาณในลักษณะของเงินอุดหนุนตามจํานวนผู้เรียนผ่านสถานศึกษาเพื่อสนับสนุนค่าใช้จ่ายในการจัดการศึกษาขั้นพื้นฐาน 15 ปี สําหรับค่าใช้จ่ายพื้นฐาน 5 รายการหลัก ได้แก่ ค่าจัดการเรียนการสอน , ค่าหนังสือเรียน , ค่าอุปกรณ์การเรียน, ค่าเครื่องแบบนักเรียน และค่ากิจกรรมพัฒนาคุณภาพผู้เรียน
อย่างไรก็ตามจากผลการสํารวจและวิเคราะห์ข้อมูลค่าใช้จ่ายสําหรับการศึกษาขั้นพื้นฐาน พบว่า อัตราเงินอุดหนุนปัจจุบันต่ํากว่าค่าใช้จ่ายจริงและไม่สอดคล้องกับความต้องการของผู้เรียนและสถานศึกษา ซึ่งเป็นอัตราที่ไม่ได้มีการปรับมามากกว่า 10 ปี โดยปรับครั้งสุดท้ายในปีการศึกษา 2553 ยกเว้นค่าหนังสือเรียนที่มีการปรับเพิ่มอย่างต่อเนื่อง ในขณะที่ราคาสินค้าบริการและค่าครองชีพปรับเพิ่มสูงขึ้นทุกปีตามสภาพเศรษฐกิจสังคม ส่งผลให้สถานศึกษาจําเป็นต้องระดมเงินสนับสนุนจากแหล่งอื่น เช่น เงินค่าบํารุงการศึกษา เงินบริจาคเงินรายได้สถานศึกษา โดยผู้เรียนและผู้ปกครองต้องรับภาระค่าใช้จ่ายด้านการศึกษาที่เพิ่มขึ้น
สําหรับการปรับอัตราเงินอุดหนุนในครั้งนี้ เป็นการปรับอัตราให้สอดคล้องกับสภาพทางเศรษฐกิจและสังคมที่เปลี่ยนแปลงไป ซึ่งจะช่วยแบ่งเบาภาระค่าใช้จ่ายให้กับผู้เรียน ผู้ปกครอง และสถานศึกษาสามารถพัฒนาคุณภาพการศึกษาให้ได้มาตรฐานมากยิ่งขึ้น ผู้เรียนทุกคนเข้าถึงการศึกษาได้อย่างเสมอภาคและเท่าเทียมกัน ลดอุปสรรคสําคัญในการตัดสินใจเข้าศึกษาต่อของผู้เรียนโดยเฉพาะผู้เรียนยากจน
ทั้งนี้ ในการปรับปรุงอัตราเงินอุดหนุน กระทรวงศึกษาธิการได้ใช้ข้อมูลจํานวนนักเรียนและข้อมูลนักเรียนยากจน ณ ปี 2564 ซึ่งมีนักเรียนยากจนคิดเป็น ร้อยละ 18 ของนักเรียนทั้งหมด ในการนํามาประเมินแนวโน้มใน 4 ปีข้างหน้า พร้อมกับพิจารณาถึงอัตราการเปลี่ยนแปลงของจํานวนผู้เรียนการศึกษาในระบบและนอกระบบ ซึ่งในส่วนของการศึกษาในระบบปี 2560-2563 มีจํานวนผู้เรียนลดลงร้อยละ 0.8 ขณะที่การศึกษานอกระบบ ปี 2561-2565 ผู้เรียนลดลงประมาณร้อยละ 8.7 ต่อปี
รัฐบาลไทย-ข่าวทำเนียบรัฐบาล-พม. ร่วมกับศิลปินอาสา อพม. นำทีมอาสา ฉีดพ่นน้ำยาฆ่าเชื้อโรคป้องกันโควิด-19 ในศูนย์คนไร้บ้าน สุวิทย์ วัดหนู กรุงเทพฯ
วันพฤหัสบดีที่ 8 กรกฎาคม 2564
พม. ร่วมกับศิลปินอาสา อพม. นําทีมอาสา ฉีดพ่นน้ํายาฆ่าเชื้อโรคป้องกันโควิด-19 ในศูนย์คนไร้บ้าน สุวิทย์ วัดหนู กรุงเทพฯ
พม. ร่วมกับศิลปินอาสา อพม. นําทีมอาสา ฉีดพ่นน้ํายาฆ่าเชื้อโรคป้องกันโควิด-19 ในศูนย์คนไร้บ้าน สุวิทย์ วัดหนู กรุงเทพฯ
วันนี้ (8 ก.ค. 64) เวลา 15.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า กระทรวงการพัฒนาสังคมและความมั่นคงของมนุษย์ (พม.) ร่วมกับทีมศิลปินอาสา อพม. นําทีมฉีดพ่นน้ํายาฆ่าเชื้อโรค "ลาซารัส" ณ ศูนย์คนไร้บ้านสุวิทย์ วัดหนู เขตบางกอกน้อย กรุงเทพฯ เพื่อป้องกันการแพร่ระบาดของโรคติดเชื้อไวรัสโคโรนา 2019 (โควิด-19) ภายใต้โครงการ “Hope for Home บ้านนี้มีความหวัง” โดยมีนางสาวปุณยนุช วรนิธิพงศ์ (ตุ๊กตา) พิธีกรรายการโทรทัศน์ และทีมเครือข่ายเพื่อสังคม ร่วมฉีดพ่น
นางพัชรี กล่าวว่า โครงการ “ทําความดีเพื่อสังคม” เป็นโครงการที่ขยายผลจากโครงการ "Hope for Home บ้านนี้มีความหวัง" ซึ่งเป็นความร่วมมือของภาคีเครือข่าย ทั้งหน่วยงานภาครัฐ ภาคเอกชน และภาคประชาชน อาทิ ผลิตภัณฑ์ฆ่าเชื้อโรค "ลาซารัส" และเครือข่ายเพื่อสังคม รวมทั้งศิลปินอาสา และ อพม. ในพื้นที่ เพื่อร่วมกันสนับสนุนการพัฒนาสังคมและประชาชนในชุมชนต่างๆ โดยเฉพาะกลุ่มเปราะบางที่ได้รับผลกระทบจากโรคโควิด-19 ซึ่งมีทั้งเด็ก ผู้สูงอายุ คนพิการ คนไร้บ้าน คนไร้ที่พึ่ง และผู้ด้อยโอกาสในชุมชนในพื้นที่ กทม. และพื้นที่อื่นๆ ทั่วประเทศ ทั้งนี้ ที่ผ่านมา มีการลงพื้นที่ช่วยเหลือ ณ ชุมชนภายในซอยหมอเหล็งและซอยอ่อนนุช 84 ชุมชนริมทางรถไฟยมราช และชุมชนวัดมะกอกส่วนหน้า เป็นต้น สําหรับวันนี้ กระทรวง พม. โดยนายโชคชัย วิเชียรชัยยะ รองอธิบดีกรมพัฒนาสังคมและสวัสดิการ และเจ้าหน้าที่ ได้ลงพื้นที่ศูนย์คนไร้บ้านสุวิทย์ วัดหนู เขตบางกอกน้อย ร่วมกับทีมศิลปินอาสา อพม. เพื่อฉีดพ่นน้ํายาฆ่าเชื้อโรคป้องกันโควิด-19 เนื่องจากมีผู้รับบริการที่อาศัยอยู่ภายในศูนย์ฯ ติดเชื้อโควิด-19 จํานวน 4 คน จากผู้รับบริการทั้งหมด 77 คน ซึ่งผู้ติดเชื้อทั้งหมดได้รับการประสานเข้ารับการรักษาที่โรงพยาบาลเป็นที่เรียบร้อยแล้ว และหลังจากนี้ กระทรวง พม. โดยกรมพัฒนาสังคมและสวัสดิการ (พส.) ร่วมกับภาคีเครือข่าย อาทิ สํานักอนามัย กรุงเทพมหานคร สํานักงานหลักประกันสุขภาพแห่งชาติ มูลนิธิพัฒนาที่อยู่อาศัย และมูลนิธิอิสรชน จะดําเนินการฉีดวัคซีนให้กับผู้รับบริการภายในศูนย์ฯ ให้ครบทุกคน
นางพัชรี กล่าวเพิ่มเติมว่า ทั้งนี้ หากประชาชนกําลังประสบปัญหาความเดือดร้อนและความยากลําบากจากผลกระทบของโรคโควิด-19 หรือชุมชนใดต้องการความช่วยเหลือเร่งด่วน สามารถติดต่อได้ที่ ศูนย์ช่วยเหลือสังคม สายด่วน พม. โทร. 1300 ตลอด 24 ชั่วโมง และสํานักงานพัฒนาสังคมและความมั่นคงของมนุษย์จังหวัดทั่วประเทศ หรือประสานขอความช่วยเหลือผ่าน อพม. ในพื้นที่
รัฐบาลไทย-ข่าวทำเนียบรัฐบาล-พม. เร่งช่วยเหลือเด็กหญิงอายุ 3 เดือน อาศัยอยู่ย่านบางแคเหนือ และเด็กชายอายุ 2 เดือน อาศัยอยู่ย่านมีนบุรี ติดเชื้อโควิด-19 ไม่มีเตียงรักษา ให้เข้ารับการรักษา
วันศุกร์ที่ 13 สิงหาคม 2564
พม. เร่งช่วยเหลือเด็กหญิงอายุ 3 เดือน อาศัยอยู่ย่านบางแคเหนือ และเด็กชายอายุ 2 เดือน  อาศัยอยู่ย่านมีนบุรี ติดเชื้อโควิด-19 ไม่มีเตียงรักษา  ให้เข้ารับการรักษา
พม. เร่งช่วยเหลือเด็กหญิงอายุ 3 เดือน อาศัยอยู่ย่านบางแคเหนือ และเด็กชายอายุ 2 เดือน อาศัยอยู่ย่านมีนบุรี ติดเชื้อโควิด-19 ไม่มีเตียงรักษา ให้เข้ารับการรักษาที่สถาบันสุขภาพเด็กแห่งชาติมหาราชินี เรียบร้อยแล้ว
เมื่อวันที่1 ส.ค. 64เวลา 13.00 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า จากกรณี เมื่อวันที่ 28 ก.ค. 64 มีสื่อช่อง Nation ขอความช่วยเหลือเด็กหญิงอายุ 3 เดือน ติดเชื้อโควิด-19 พร้อมพ่อและแม่ อาศัยอยู่ย่านบางแคเหนือ กทม. ไม่มีเตียงรักษา ทาง รพ. ให้กลับมาพักดูอาการที่ห้องพัก และเมื่อวันที่ 29 ก.ค. 64 กระทรวง พม. ได้ติดต่อประสานเพื่อให้ความช่วยเหลือในเบื้องต้น ต่อมาเมื่อวันที่ 31 ก.ค. 64 พ่อของเด็กหญิงโทรศัพท์มาแจ้งกับเจ้าหน้าที่กระทรวง พม. ว่าเด็กหญิงอาการไม่ดีขึ้น เริ่มมีไข้สูง กินนมไม่ได้ และถ่ายเหลว ทั้งนี้ เจ้าหน้าที่จึงได้ประสานศูนย์ช่วยเหลือเด็กและเยาวชนในภาวะวิกฤต กสศ. เพื่อจัดทีมลงพื้นที่เข้าไปช่วยเหลือและรับเด็กเข้ารับการรักษาที่สถาบันสุขภาพเด็กแห่งชาติมหาราชินี เมื่อเวลาประมาณ 22.30 น. เรียบร้อยแล้ว
นางสาวแรมรุ้ง กล่าวต่ออีกว่า และอีกกรณีจากเพจ "อยากดังเดี๋ยวจัดให้ รีเทิร์น Part 1" เมื่อวันที่ 25 ก.ค. 64 แจ้งขอความช่วยเหลือครอบครัวป่วยโควิด-19 ทั้งนี้ เจ้าหน้าที่กระทรวง พม. ได้ติดต่อประสานสอบถามข้อเท็จจริง พบว่า ทั้งครอบครัวติดเชื้อโควิด-19 ทั้ง 6 ราย และรักษาตัวที่บ้านแบบ Home Isolation อาศัยอยู่ย่านมีนบุรี กทม. แต่มี 2 ราย ที่อาการค่อนข้างหนัก คือหญิงอายุ 17 ปี และลูกชายวัย 2 เดือน มีอาการไอ มีเสลด หายใจไม่ค่อยออก หอบเหนื่อย และเมื่อวันที่ 31 ก.ค. 64 ได้ช่วยเหลือประสานสถาบันสุขภาพเด็กแห่งชาติมหาราชินี เข้ารับตัวแม่และเด็กหญิง เข้ารับการรักษาตัวเรียบร้อยแล้ว
นางสาวแรมรุ้ง กล่าวเพิ่มเติมว่า สําหรับกลุ่มคนพิการ กลุ่มเปราะบาง และประชาชนที่กําลังประสบปัญหาความเดือดร้อนจากผลกระทบของโรคโควิด-19 สามารถติดต่อขอความช่วยเหลือได้ที่ 1)ศูนย์ช่วยเหลือสังคม สายด่วน พม. โทร.13002) สายด่วนคนพิการ โทร. 1479 3) สํานักงานพัฒนาสังคมและความมั่นคงของมนุษย์จังหวัดทั่วประเทศ และ 4) อาสาสมัครพัฒนาสังคมและความมั่นคงของมนุษย์ (อพม.) ในพื้นที่
รัฐบาลไทย-ข่าวทำเนียบรัฐบาล-ไอแบงก์ให้โอกาสช่วยลูกหนี้ที่ค้างชำระมากกว่า 90 วัน
วันอังคารที่ 15 มิถุนายน 2564
ไอแบงก์ให้โอกาสช่วยลูกหนี้ที่ค้างชําระมากกว่า 90 วัน
ไอแบงก์เดินหน้าช่วยลูกหนี้ที่ค้างชําระมากกว่า 90 วัน กลุ่มสินเชื่ออุปโภค บริโภคและสินเชื่อธุรกิจ SMEs ที่ได้รับผลกระทบทั้งจากภาวะเศรษฐกิจและจากการแพร่ระบาดของโควิด–19
ธนาคารอิสลามแห่งประเทศไทย (ไอแบงก์) เดินหน้าช่วยลูกหนี้ที่ค้างชําระมากกว่า 90 วัน (NPF : Non-Performing Financing) กลุ่มสินเชื่ออุปโภค บริโภคและสินเชื่อธุรกิจ SMEs ที่ได้รับผลกระทบทั้งจากภาวะเศรษฐกิจและจากการแพร่ระบาดของโควิด–19 โดยสามารถเลือกแนวทางความช่วยเหลือ 3 แนวทาง
ไอแบงก์ ยังคงออกมาตรการให้ความช่วยเหลือลูกหนี้อย่างต่อเนื่อง โดยล่าสุดได้ออกมาตรการให้ความช่วยเหลือลูกหนี้ที่ค้างชําระมากกว่า 90 วัน เพื่อเปิดโอกาสให้ลูกหนี้ได้เข้ามาเจรจาปรับโครงสร้างหนี้ สําหรับลูกหนี้กลุ่มสินเชื่ออุปโภค บริโภคแบบมีหลักประกัน สินเชื่ออเนกประสงค์แบบไม่มีหลักประกัน และสินเชื่อ SMEs ที่มีเงินต้นคงเหลือไม่เกิน 20 ล้านบาท ซึ่งมีแนวทางในการให้ความช่วยเหลือเพื่อบรรเทาความเดือดร้อนให้กับลูกหนี้โดยการลดภาระการผ่อนชําระรายเดือน ดังนี้
1. แนวทางที่ 1 ชําระกําไรรายเดือน 50% ระยะเวลา 6 เดือน
2. แนวทางที่ 2 ชําระกําไรรายเดือน 75% ระยะเวลา 9 เดือน
3. แนวทางที่ 3 ชําระกําไรรายเดือน 100% ระยะเวลา 12 เดือน ลดอัตรากําไร 0.50% นาน 12 เดือน
ทั้งนี้ลูกหนี้สามารถเลือกแนวทางความช่วยเหลือได้แนวทางใดแนวทางหนึ่ง ซึ่งลูกหนี้ที่สนใจสามารถติดต่อสอบถามเจ้าหน้าที่สินเชื่อที่ดูแลบัญชีของท่านได้ตั้งแต่วันนี้ – 30 กันยายน 2564 หรือสอบถามรายละเอียดเพิ่มเติม ได้ที่ ibank Call Center 1302
รัฐบาลไทย-ข่าวทำเนียบรัฐบาล-การรถไฟแห่งประเทศไทย ขยายเวลาแห่งความสุขเพิ่มขบวนรถนำเที่ยวเขื่อนป่าสักชลสิทธิ์
วันพุธที่ 26 มกราคม 2565
การรถไฟแห่งประเทศไทย ขยายเวลาแห่งความสุขเพิ่มขบวนรถนําเที่ยวเขื่อนป่าสักชลสิทธิ์
ทุกวันเสาร์ - อาทิตย์ตลอดเดือนกุมภาพันธ์ รวม 8 ขบวน
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า หลังจาก รฟท.เปิดขบวนรถไฟนําเที่ยวเขื่อนปาสักชลสิทธิ์ แบบไปเช้า - เย็นกลับ โดยกําหนดจัดให้มีขึ้นทุกวันศุกร์ เสาร์ และอาทิตย์ เริ่มตั้งแต่วันที่ 26 พฤศจิกายน 2564 ไปจนถึงวันที่ 30 มกราคม 2565 ปรากฏว่าได้รับการตอบรับที่ดีมากจากนักท่องเที่ยวทั้งคนไทยและชาวต่างชาติและพบว่ายังมีนักท่องเที่ยวที่ต้องการเดินทางท่องเที่ยวเพื่อเติมเต็มความสุขไปกับขบวนรถไฟนําเที่ยวเขื่อนป่าสักชลสิทธิ์อีกจํานวนมาก
รฟท.จึงขยายเวลาออกไปอีก 1 เดือน หรือจนถึงวันที่ 27 กุมภาพันธ์ 2565 โดยจะเปิดเพิ่มเฉพาะวันเสาร์ -อาทิตย์ รวม 8 เที่ยวเท่านั้น คือวันที่ 5 - 6, 12 - 13, 19 - 20 และ 26 - 27 กุมภาพันธ์ 2565 ขบวนรถพิเศษนําเที่ยวเขื่อนปาสักชลสิทธิ์นี้ เป็นอีกหนึ่งความพิเศษที่การรถไฟฯ จัดขึ้นเป็นประจําทุกปี และเชิญชวนคนไทยร่วมท่องไปกับความสุขเหนือน้ํา โดยจะเริ่มออกเดินทางจากสถานีกรุงเทพ (หัวลําโพง) เวลา 06:00 น. และขบวนรถจะหยุดรับ - ส่งผู้โดยสาร ที่สถานีสามเสน บางซื่อ บางเขน หลักสี่ ดอนเมือง รังสิต อยุธยา สระบุรี และชุมทางแก่งคอย ซึ่ง นักท่องเที่ยวสามารถขึ้นรถไฟตามสถานีดังกล่าวได้ จากนั้น เดินทางถึงจุดชมวิว “รถไฟลอยน้ํา” กลางเขื่อนป่าสักชลสิทธิ์ เวลา 09:25 น. ถึงสถานีโคกสลุง เพื่อชม ชิม ช้อป สินค้า OTOP เวลา 09:50 น. และจะหยุดรถที่เขื่อนป่าสักชลสิทธิ์ เพื่อท่องเที่ยวสถานที่ใกล้เคียง เวลา 10:35 น. ขากลับ จะออกเดินทางจากที่หยุดรถเขื่อนปาสักชลสิทธิ์กลับสู่กรุงเทพฯ เวลา 15:30 น. โดยจะหยุดรับส่งที่ชุมทางแก่งคอย สระบุรี อยุธยา รังสิต ดอนเมือง หลักสี่ บางเขน บางซื่อ และสถานีสามเสน ตามลําดับ ถึงสถานีกรุงเทพ (หัวลําโพง) โดยสวัสดิภาพ เวลา 18:50 น.
- อัตราค่าโดยสารไป - กลับ ชั้นธรรมดา
กรุงเทพ - เขื่อนป่าสักชลสิทธิ์- กรุงเทพ คนละ 330 บาท
สระบุรี/แก่งคอย - โคกสลุง ผู้ใหญ่/เด็ก คนละ 130 บาท
เขื่อนป่าสักชลสิทธิ์- กรุงเทพ (เที่ยวเดียว) คนละ 150 บาท
- อัตราค่าโดยสารไป - กลับ ชั้นปรับอากาศ
กรุงเทพ - เขื่อนป่าสักชลสิทธิ์ - กรุงเทพ คนละ 560 บาท
สระบุรี/แก่งคอย - โคกสลุง ผู้ใหญ่/เด็ก คนละ 260 บาท
เขื่อนป่าสักชลสิทธิ์ - กรุงเทพ (เที่ยวเดียว) คนละ 250 บาท
สําหรับนักท่องเที่ยวที่ร่วมโดยสารไปกับขบวนรถไฟ ต้องได้รับการฉีดวัคซีน ครบ 2 เข็ม โดยสามารถแสดงหลักฐานผ่าน Digital Health Pass บน หมอพร้อม แอพพลิเคชั่น หรือแสดงผลตรวจ ATK ไม่เกิน 72 ชั่วโมง ต่อเจ้าหน้าที่ ณ จุดคัดกรองในวันเดินทาง ผู้สนใจสามารถติดต่อซื้อตั๋วโดยสารได้ที่สถานีรถไฟทั่วประเทศ หรือผ่านระบบ D-Ticket และยังสามารถสอบถามข้อมูลเพิ่มเติมได้ที่ ศูนย์บริการลูกค้าสัมพันธ์ 1690 ตลอด 24 ชั่วโมง
รัฐบาลไทย-ข่าวทำเนียบรัฐบาล-Thailand pass พร้อมใช้งาน 100% รับนักท่องเที่ยวลงทะเบียนผ่านดิจิทัล
วันพฤหัสบดีที่ 18 พฤศจิกายน 2564
Thailand pass พร้อมใช้งาน 100% รับนักท่องเที่ยวลงทะเบียนผ่านดิจิทัล
....
นายชัยวุฒิ ธนาคมานุสรณ์ รมว. ดิจิทัลเพื่อเศรษฐกิจและสังคม ยืนยัน Thailand pass หรือระบบลงทะเบียนล่วงหน้า เพื่อขอรับเอกสารรับรองก่อนเดินทางเข้าประเทศไทย ขณะนี้พร้อมใช้งานอย่างเต็มรูปแบบ ด้วยระบบดิจิทัล 100% ต้อนรับการเปิดประเทศอย่างเป็นทางการ
.
เรื่องนี้เป็นไปตามข้อห่วงใยของนายกรัฐมนตรี ต่อการดูแลนักท่องเที่ยวที่จะเดินทางเข้าประเทศ เพื่อประสิทธิภาพและความชัดเจนของข้อมูล และลดปัญหาการรอคอย ไม่เป็นภาระของนักท่องเที่ยว
.
ซึ่งวันนี้สามารถเชื่อมโยงระบบต่าง ๆ โดยไม่ต้องถือกระดาษ เอกสารใด ๆ มา เพียงแค่ผู้เดินทางกรอกข้อมูลใน Thailand pass ที่ต้นทาง เมื่อมาถึงเมืองไทย เพียงสแกนคิวอาร์โค้ด หรือให้หมายเลขหนังสือเดินทาง การตรวจสอบก็จะรวดเร็วมากขึ้น มั่นใจว่าจะสามารถรองรับนักท่องเที่ยว ตามที่กระทรวงการท่องเที่ยวและกีฬาคาดการณ์ในเดือนมีนาคม ไม่ต่ํากว่า 1 ล้านคน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เช็กเลย! ประกันสังคมเปิดทบทวนสิทธิ ม.33/39/40 ตั้งแต่ 1 - 30 ก.ย. 64
วันพุธที่ 1 กันยายน 2564
เช็กเลย! ประกันสังคมเปิดทบทวนสิทธิ ม.33/39/40 ตั้งแต่ 1 - 30 ก.ย. 64
....
สํานักงานประกันสังคม เปิดให้ผู้ประกันตน ม. 33/39/40 ที่อยู่ในพื้นที่ 29 จังหวัดสีแดงเข้ม และเป็นผู้ที่ได้รับผลกระทบใน 9 ประเภทกิจการ สามารถยื่นทบทวนสิทธิรับเงินเยียวยาได้ตั้งแต่วันที่ 1 - 30 ก.ย. 64
.
โดยต้องเป็นผู้ที่เช็กสถานะจากwww.sso.go.thแล้วในระบบแสดงข้อความว่า "ไม่ได้รับสิทธิ" เท่านั้น หากระบบแสดงข้อความว่า "ได้รับสิทธิ" แต่ยังไม่ได้รับเงินเยียวยา ให้รอโอนเงินรอบเก็บตก ทุกวันพฤหัสบดีและศุกร์
.
ติดต่อขอทบทวนสิทธิได้ที่ สายด่วน สปส. 1506 หรือสํานักงานประกันสังคมจังหวัดพื้นที่สีแดงที่ท่านอยู่ เพียงแสดงหลักฐานเลขบัตรประชาชน 13 หลัก
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บขส. แจ้งหยุดเดินรถเส้นทาง ท่าอากาศยานสุวรรณภูมิ - หนองคาย ชั่วคราว ตั้งแต่บัดนี้เป็นต้นไป จนกว่าสถาการณ์จะกลับสู่ภาวะปกติ
วันอังคารที่ 18 มกราคม 2565
บขส. แจ้งหยุดเดินรถเส้นทาง ท่าอากาศยานสุวรรณภูมิ - หนองคาย ชั่วคราว ตั้งแต่บัดนี้เป็นต้นไป จนกว่าสถาการณ์จะกลับสู่ภาวะปกติ
ตั้งแต่ 18 ม.ค. 65 เป็นต้นไป จนกว่าสถาการณ์จะกลับสู่ภาวะปกติ
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม กล่าวว่า บขส. มีความจําเป็นต้องแจ้งหยุดให้บริการเดินรถ หมวด 3 สาย 825 เส้นทางช่วงท่าอากาศยานสุวรรณภูมิ - หนองคาย เป็นการชั่วคราว ตั้งแต่วันนี้ (18 มกราคม 2565) เป็นต้นไป จนกว่าสถานการณ์จะกลับเข้าสู่ภาวะปกติ เนื่องจากปัจจุบันการแพร่ระบาดของเชื้อไวรัส COVID-19 สายพันธ์โอมิคอน (Omicron) ยังคงมีการระบาดต่อเนื่อง ประกอบกับรัฐบาลได้ขอความร่วมมือให้หน่วยงานต่างๆ ทั้งภาครัฐและเอกชน ปฏิบัติงานนอกสถานที่ตั้ง หรือ Work from Home ทําให้ภาคการขนส่งเกิดการชะลอตัว และจํานวนผู้โดยสารในเส้นทางดังกล่าวลดลงมาก
ทั้งนี้ บขส. ยังคงเปิดให้บริการเดินรถในเส้นทางอื่นๆ ตามปกติ ผู้ใช้บริการสามารถสอบถามข้อมูลการเดินทางเพิ่มเติม ได้ที่ Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-เปิดมาตรการเยียวยาด้านการท่องเที่ยว สู้ภัยโควิด-19
วันอังคารที่ 15 กุมภาพันธ์ 2565
เปิดมาตรการเยียวยาด้านการท่องเที่ยว สู้ภัยโควิด-19
.....
จากวิกฤติโควิด-19 ที่ทั่วโลกต่างได้รับผลกระทบทั้งด้านเศรษฐกิจ สาธารณสุข รวมถึงภาคการท่องเที่ยว รัฐบาลจึงเร่งช่วยเหลือเยียวยาผู้ประกอบการด้านการท่องเที่ยวอย่างต่อเนื่อง เพื่อให้กลับมาประกอบธุรกิจได้ และเป็นกําลังสําคัญในการขับเคลื่อนเศรษฐกิจประเทศต่อไป ดังนี้
.
1.ด้านการเสริมสภาพคล่อง ด้วยมาตรการสินเชื่อดอกเบี้ยต่ํา (Soft Loan) วงเงินรวมกว่า 1.5 แสนล้านบาท อย่างโครงการ Soft Loan ออมสินฟื้นฟูท่องเที่ยวไทย ที่ได้มีการขยายกลุ่มเป้าหมายของโครงการให้ครอบคลุมธุรกิจมากยิ่งขึ้น และขยายเวลารับคําขอสินเชื่อออกไปจนถึงวันที่ 30 ก.ย. 65
.
2.ด้านการลดภาระค่าใช้จ่าย ด้วยมาตรการลดภาระในการวางเงินหลักประกันของผู้ประกอบการธุรกิจนําเที่ยวฯ โดยลดการวางหลักประกันเหลือ 30% ส่งผลให้มีการคืนเงินหลักประกันแก่ผู้ประกอบการแล้ว 6,639 ราย เป็นเงินกว่า 498 ล้านบาท (7 พ.ค. 63 – 31 ม.ค. 65)
.
3.ด้านการเตรียมความพร้อมเปิดประเทศและกระตุ้นการท่องเที่ยว ประกอบด้วย การจัดงาน “ท่องเที่ยวจับคู่ กู้เศรษฐกิจ (Restart Tourism)/ การจัดทําข้อเสนอเชิงนโยบายการฟื้นฟูและเตรียมพร้อมภาคธุรกิจอุตสาหกรรมท่องเที่ยว/ การจัดทํามาตรฐานความปลอดภัยด้านสุขอนามัย (SHA)/ การส่งเสริมการท่องเที่ยวในประเทศ/ การเปิดประเทศรับนักท่องเที่ยวต่างชาติ
.
สําหรับสถานการณ์การท่องเที่ยว ปี 2565 คาดว่าจะมีนักท่องเที่ยวชาวต่างชาติเดินทางเข้าประเทศไทยราว 5 ล้านคน สร้างรายได้กว่า 3.57 แสนล้านบาท และการท่องเที่ยวในประเทศคาดว่าจะมียอดการเดินทางประมาณ 90 ล้านคน/ครั้ง สร้างรายได้กว่า 2.99 แสนล้านบาท
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯห่วงสถานการณ์ข่าวปลอมระบาด มอบทุกหน่วยงานมอนิเตอร์ เร่งแจงภายใน 24 ชม. ลดความสับสนแก่ประชาชน
วันอาทิตย์ที่ 15 สิงหาคม 2564
นายกฯห่วงสถานการณ์ข่าวปลอมระบาด มอบทุกหน่วยงานมอนิเตอร์ เร่งแจงภายใน 24 ชม. ลดความสับสนแก่ประชาชน
นายกฯห่วงสถานการณ์ข่าวปลอมระบาด มอบทุกหน่วยงานมอนิเตอร์ เร่งแจงภายใน 24 ชม. ลดความสับสนแก่ประชาชน
วันที่ 15 ส.ค. 2564  น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา ติดตามข้อสั่งการที่ให้ทุกส่วนราชการจัดตั้งศูนย์ต่อต้านข่าวปลอมและข่าวบิดเบือน หรือศูนย์ต่อต้านเฟคนิวส์ประจํากระทรวง เพื่อชี้แจงข่าวสารที่บิดเบือนไปจากข้อเท็จจริงให้ประชาชนได้รับทราบอย่างทันท่วงที
อย่างไรก็ตาม ด้วยปัจจุบันยังพบการเผยแพร่ข่าวปลอม รวมถึงการบิดเบือนข้อมูลข่าวสารอย่างแพร่หลาย นายกรัฐมนตรี จึงกําชับเพิ่มเติมให้ศูนย์ต่อต้านข่าวปลอมของทุกกระทรวง ตรวจสอบข้อมูลข่าวสาร โดยเฉพาะทางโซเชียลมีเดียอย่างต่อเนื่อง หากพบเป็นข่าวปลอม ข้อมูลบิดเบือน ไม่ตรงกับความเป็นจริง ก็ขอให้ดําเนินการชี้แจงข้อมูลที่ถูกต้องผ่านช่องทางต่างๆ ของกระทรวงหรือหน่วยงานภายในไม่เกิน 24 ชั่วโมง
น.ส.ไตรศุลี กล่าวว่า ที่นายกรัฐมนตรีได้มอบหมายทุกหน่วยงานได้ชี้แจงข้อมูลที่ถูกต้องอย่างรวดเร็วนั้น ก็เพื่อความให้ประชาชนรับทราบข้อมูลที่ถูกต้อง ไม่บิดเบือน และลดความสับสน ตื่นตระหนก วิตกกังวลแก่ประชาชน โดยเฉพาะในช่วงสถานการณ์โควิด-19 พบว่ามีข่าวปลอมปรากฎในโลกออนไลน์เป็นจํานวนมาก ดังนั้น ขอให้หน่วยงานที่เกี่ยวข้องได้ตรวจสอบ และดําเนินการชี้แจงด้วยข้อมูลที่ถูกต้องให้ประชาชนได้รับทราบต่อไป
"นายกรัฐมนตรี เห็นว่า การแก้ไขปัญหาข่าวปลอมต้องชี้แจงด้วยข้อมูลความจริงที่แต่ละหน่วยงานมีข้อมูลอยู่แล้ว เพียงแต่ต้องทําอย่างรวดเร็วด้วย มิเช่นนั้น ประชาชนจะเข้าใจผิด คิดว่าข่าวปลอมเป็นเรื่องจริง ซึ่งไม่เป็นผลดีต่อการรับรู้ข้อมูลข่าวสารของประชาชน ดังนั้น ทุกหน่วยงาน ต้องหมั่นตรวจสอบข้อมูลข่าวสาร ถ้าพบการบิดเบือนข้อมูลจากความเป็นจริง ให้เร่งชี้แจงโดยเร็ว และหากพบว่าสร้างความเสียหายต่อประชาชน ขอให้ดําเนินคดีตามกฎหมายอย่างจริงจัง"
น.ส.ไตรศุลี กล่าวว่า ในสถานการณ์โควิด-19 นายกรัฐมนตรี ยังขอบคุณสื่อมวลชน ตลอดจนสื่อออนไลน์ ไม่ว่าจะเป็นเพจ อินฟลูเอนเซอร์ต่างๆ ฯลฯ ในความพยายามให้ข้อมูลที่ถูกต้องแก่ประชาชน นอกจากนี้ ยังขอให้ประชาชนเลือกรับข้อมูลข่าวสารจากแหล่งข้อมูลที่น่าเชื่อถือได้ หากไม่แน่ใจขอให้ตรวจสอบข้อมูลจากหลายแหล่ง และไม่ส่งต่อข่าวปลอม ชัวร์ก่อนแชร์
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคมเป็นประธานถวายผ้าพระกฐินพระราชทานกระทรวงคมนาคมประจําปี 2564 ณ วัดปทุมคงคา
วันศุกร์ที่ 5 พฤศจิกายน 2564
นายศักดิ์สยาม ชิดชอบ รัฐมนตรีว่าการกระทรวงคมนาคมเป็นประธานถวายผ้าพระกฐินพระราชทานกระทรวงคมนาคมประจําปี 2564 ณ วัดปทุมคงคา
...
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานในพิธีถวายผ้าพระกฐินพระราชทานกระทรวงคมนาคม ประจําปี 2564 ณ วัดปทุมคงคาราชวรวิหาร เขตสัมพันธวงศ์ กรุงเทพฯ เมื่อวันศุกร์ที่ 5 พฤศจิกายน 2564 เวลา 10.00 น. โดยมี นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม นายวีระศักดิ์ หวังศุภกิจโกศล รัฐมนตรีช่วยว่าการกระทรวงคมนาคม นายชยธรรม์ พรหมศร ปลัดกระทรวงคมนาคม คณะผู้บริหารระดับสูง และหัวหน้าหน่วยงานในสังกัดกระทรวงคมนาคม ร่วมพิธีฯ
วัดปทุมคงคาราชวรวิหาร เป็นพระอารามหลวงชั้นโท ชนิดราชวรวิหาร ตั้งอยู่ริมฝั่งแม่น้ําเจ้าพระยาฝั่งพระนคร ถนนทรงวาดติดต่อกับถนนสําเพ็ง แขวงสัมพันธวงศ์ เขตสัมพันธวงศ์ กรุงเทพมหานคร เดิมชื่อ วัดสําเพ็ง ตามชื่อถนนหน้าวัด ต่อมาในสมัยรัชกาลที่ 1 พระราชทานนามใหม่ว่า "วัดปทุมคงคา" ปัจจุบันมีพระภิกษุ 59 รูป สามเณร 1 รูป มีสถานศึกษาอยู่ในความดูแลของวัด 3 แห่ง ได้แก่ โรงเรียนพระปริยัติธรรม โรงเรีนปทุมคงคา (ระดับมัธยมศึกษา) และโรงเรียนปทุมคงคา (ระดับประถมศึกษา) โดยการถวายผ้าพระกฐินพระราชทานครั้งนี้ กระทรวงคมนาคม หน่วยงานในสังกัดกระทรวงคมนาคม และประชาชนทั่วไป ได้ร่วมกันถวายปัจจัยบํารุงและบูรณะพระอาราม มอบเงินบํารุงสถานศึกษาแก่โรงเรียนพระปริยัติธรรม โรงเรียนปทุมคงคา (ระดับประถม) และโรงเรียนปทุมคงคา (ระดับมัธยม) ร่วมบริจาคโดยเสด็จพระราชกุศล รวมเป็นเงินทั้งสิ้น จํานวน 5,945,180.87 บาท
รัฐบาลไทย-ข่าวทำเนียบรัฐบาล-การทางพิเศษแห่งประเทศไทย เชิญร่วมทำบุญโดยขึ้นทางพิเศษฉลองรัชและบูรพาวิถี ระหว่างวันที่ 1 มิถุนายน - 31 สิงหาคม 2564 จะมีส่วนร่วมสมทบทุนให้แก่มูลนิธิการแพทย์ฉุกเฉิน
วันพฤหัสบดีที่ 24 มิถุนายน 2564
การทางพิเศษแห่งประเทศไทย เชิญร่วมทําบุญโดยขึ้นทางพิเศษฉลองรัชและบูรพาวิถี ระหว่างวันที่ 1 มิถุนายน - 31 สิงหาคม 2564 จะมีส่วนร่วมสมทบทุนให้แก่มูลนิธิการแพทย์ฉุกเฉิน
...
การทางพิเศษแห่งประเทศไทย (กทพ.) กระทรวงคมนาคม จัดโครงการ “EXAT Charity ทุกการเดินทาง เพื่อการแบ่งปัน” เพื่อสนับสนุนการช่วยเหลือทางการแพทย์ที่มีความเกี่ยวเนื่องกับการเกิดอุบัติเหตุบนท้องถนน ระหว่างวันที่ 1 มิถุนายน - 31 สิงหาคม 2564 (ระยะเวลา 3 เดือน) โดยทุกการผ่านทางพิเศษฉลองรัช และทางพิเศษบูรพาวิถี กทพ. จะสมทบทุนมูลค่า 10 สตางค์ต่อเที่ยว ให้แก่มูลนิธิการแพทย์ฉุกเฉินแห่งชาติ ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เพื่อมอบอุปกรณ์ทางการแพทย์ฉุกเฉิน (เครื่องฟื้นคืนคลื่นหัวใจด้วยไฟฟ้าอัตโนมัติ (AED) ชุดเคลื่อนย้ายผู้ป่วยขั้นพื้นฐาน อุปกรณ์ทางการแพทย์ฉุกเฉิน และอื่น ๆ)
ดังนั้นในระหว่างช่วงเวลาดังกล่าว ผู้ใช้บริการทางพิเศษฉลองรัชและทางพิเศษบูรพาวิถี ซึ่งนอกจากจะได้รับความสะดวกสบายรวดเร็วแล้ว ยังจะมีส่วนร่วมในการสนับสนุนให้แก่ทางมูลนิธิการแพทย์ฉุกเฉินแห่งชาติอีกด้วย สามารถสอบถามรายละเอียดเพิ่มเติมได้ที่ศูนย์บริการข้อมูลผู้ใช้ทางพิเศษหมายเลขโทรศัพท์ 1543 ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมทางหลวงชนบทสร้างถนนกว่า 32 กิโลเมตร เชื่อมจังหวัดแพร่ - อุตรดิตถ์ ยกระดับการคมนาคม ให้สัญจรได้อย่างสะดวกปลอดภัยในทุกฤดู
วันพุธที่ 19 มกราคม 2565
กรมทางหลวงชนบทสร้างถนนกว่า 32 กิโลเมตร เชื่อมจังหวัดแพร่ - อุตรดิตถ์ ยกระดับการคมนาคม ให้สัญจรได้อย่างสะดวกปลอดภัยในทุกฤดู
เสริมเศรษฐกิจการท่องเที่ยวภาคเหนือ ตามนโยบายของรัฐมนตรีว่าการกระทรวงคมนาคม คาดแล้วเสร็จปี 2566
กรมทางหลวงชนบท (ทช.) กระทรวงคมนาคม ได้ดําเนินโครงการก่อสร้างถนนทางหลวงชนบทสาย พร.4001 แยกทางหลวงแผ่นดินหมายเลข 1022 - บ้านกลาง อําเภอเมือง จังหวัดแพร่ เพื่อยกระดับการคมนาคมระหว่างจังหวัดแพร่ไปยังจังหวัดอุตรดิตถ์ให้ประชาชนและนักท่องเที่ยวสามารถเดินทางได้อย่างสะดวกรวดเร็วปลอดภัย มากยิ่งขึ้นในทุกฤดูกาล รวมถึงส่งเสริมเศรษฐกิจการท่องเที่ยวในพื้นที่ เพิ่มคุณภาพชีวิตที่ดีให้กับประชาชนอย่างยั่งยืน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า ถนนสายดังกล่าวเป็นถนนที่เชื่อมระหว่างอําเภอเมือง จังหวัดแพร่ ไปยังอําเภอท่าปลา จังหวัดอุตรดิตถ์ และเป็นเส้นทางที่มีแหล่งท่องเที่ยวเชิงธรรมชาติในสายทางที่สําคัญ ได้แก่ ภูพญาพ่อ อุทยานแห่งชาติลําน้ําน่าน ซึ่งในช่วงฤดูฝนจะมีน้ําป่าไหลเข้าเส้นทางส่งผลให้ประชาชน นักท่องเที่ยว และเจ้าหน้าที่ตรวจการณ์อุทยานเดินทางด้วยความยากลําบาก ทั้งนี้เพื่อยกระดับมาตรฐานทางหลวงชนบท เพิ่มคุณภาพชีวิตที่ดีและเพิ่มประสิทธิภาพในการเดินทางให้กับประชาชน สนับสนุนการท่องเที่ยวในพื้นที่ภาคเหนือ ทช. จึงได้ดําเนินการก่อสร้างถนนทางหลวงชนบทสาย พร.4001 แยกทางหลวงแผ่นดินหมายเลข 1022 - บ้านกลาง อําเภอเมือง จังหวัดแพร่ ระยะทางรวม 32.457 กิโลเมตร โดยก่อสร้างเป็นถนนคอนกรีตเสริมเหล็ก ขนาด 2 ช่องจราจร ไป - กลับ ผิวจราจรกว้าง 5 เมตร พร้อมติดตั้งเครื่องหมายจราจรและสิ่งอํานวยความปลอดภัยให้กับประชาชน ปัจจุบัน ทช. ได้เริ่มเข้าดําเนินการก่อสร้างไปแล้วเมื่อช่วงปลายปี 2564 ที่ผ่านมา โดยใช้งบประมาณในการก่อสร้างรวม 126.100 ล้านบาท เป็นงบผูกพันปี 2564 - 2567 คาดว่าจะก่อสร้างแล้วเสร็จประมาณเดือนธันวาคม 2566 ต่อไป